Песма је била мање успешна у Аустралији где се пласирала на 27. позицији. У Аустрији, „-{Bad}-“ је дебитовала на десетом месту. Иако је следећих недељу дана испала са списка десет најпродаванијих, успела се вратити у првобитно друштво заузевши седиште број 9. У Холандији након почетног 87. места, а затим и напредовања за седамдесет и три позиције, песма се нашла на врху где је остала две недеље. Године 2006, део Џексонове дискографије је поново објављен под називом „-{}-“. Заједно са осталим песмама, „-{Bad}-“ се опет нашла на светским топ-листама. Пласирајући се по први пут у Шпанији, освојила је прво место. Међу првих двадесет била је девет узастопних недеља. У исто време, нашла се на петој позицији у Италији. Након Џексонове смрти у јуну 2009, још једном се његова музика нашла на листама широм света. У јулу, „-{Bad}-“ је била бр. 11 у Италији, бр. 20 у Шпанији, бр. 25 у Шведској, бр. 37 у Данској и бр. 40 у Уједињеном Краљевству.